stanford-oval/wikipedia huggingface dataset:
Avenged Sevenfold
Historia > Ensiaskeleet kohti menestystä (2005–2007)

Yhtyeen kolmas albumi ja ensimmäinen suurelle levy-yhtiölle tehty studioalbumi City of Evil julkaistiin 7. kesäkuuta 2005. Tyylimuutos oli suuri; raskas heavy metal oli jätetty taka-alalle, ja yhtye oli siirtynyt käyttämään melodisia riffejä kappaleissaan. Suurin muutos oli tapahtunut M. Shadowsin laulutyylissä. Shadows oli työskennellyt lauluvalmentaja Ron Andersonin kanssa oppiakseen uusia laulutyylejä. Anderson oli työskennellyt aiemmin W. Axl Rosen ja Chris Cornellin kanssa, ja miehen harjoitusmetodit tuottivat tulosta jälleen kerran. City of Evil keräsi hyviä levyarvosteluja internetissä ja lehdissä, ja se oli käynnistänyt yhtyeen kansainvälisen uran ja maineen nousukiitoon.
Cities Of Evil -kiertueen aikana yhtyeen suosio oli ilmiömäisesä nousussa. Single "Bat Country" oli Billboardin singlelistan toisella sijalla, ja sen huonoin listasijoitus Yhdysvaltojen singlelistoilla oli kuudes sija. Menestyksen siivittämänä albumi myi kultaa. Vuonna 2009 albumi ylitti platinalevyn oikeuttavan rajan.
Historia > Menestysalbumi ja kansainvälisen suosion kasvu

Vuonna 2006 yhtye konsertoi Ozzfest-metallifestivaaleilla Disturbedin, System of a Downin, Lacuna Coilin ja DragonForcen kanssa. Saman vuoden aikana yhtye teki historiansa suurimman konserttikiertueen, joka kiersi Yhdysvaltojen lisäksi Yhdistynyttä kuningaskuntaa, Eurooppaa, Japania, Uutta-Seelantia sekä Australiaa. Kun 16 kuukautta kestänyt Cities Of Evil -kiertue oli saatu päätökseen yhtye päätti pitää taukoa kiertue-elämästä ja aloittaa uusien kappaleiden kirjoittamisen.
Yhtyeen neljäs studioalbumi, Avenged Sevenfold julkaistiin 30. lokakuuta 2007. Yhtyeen kaikki jäsenet olivat kirjoittaneet kaikki albumille päätyneet kappaleet yhteistyössä ja tuottaneet albumin itse. Albumilla oli useita kappaleita, jotka ovat edelleen yhtyeen konserttien settilistassa. Näistä tunnetuin lienee kappale "Afterlife". 
17. heinäkuuta 2007 yhtye julkaisi myös ensimmäisen DVD-tallenteensa. All Excess -nimellä julkaistu DVD oli vuoden myydyin musiikki-DVD Yhdysvalloissa. DVD myi ilmestymisviikollaan 11 000 kappaletta pelkästään Yhdysvalloissa. Yhtyeen kunniaksi julkaistiin myös kaksi debyyttialbumia. Strung Out on Avenged Sevenfold: Bat Wings and Broken Strings ja Strung Out on Avenged Sevenfold: The String Tribute julkaistiin yhtäaikaisesti 9. lokakuuta 2007.
Vuonna 2008 yhtye oli pääesiintyjänä Taste Of Chaos -konserttikiertueella. Kiertueella esiintyivät myös Bullet for My Valentine, Blessthefall ja Idiot Pilot. Kiertueen viimeinen konsertti oli Long Beach Arenalla, jossa myös Iron Maiden oli nauhoittanut uraauurtavan livealbuminsa Live After Deathin 1980-luvulla. Konsertti nauhoitettiin ja julkaistiin myöhemmin sekä ääni- että kuvatallenteena nimellä Live In The LBC & Diamonds In The Rough. Nauhoitteet julkaistiin 8. lokakuuta 2008. Levyllä kuultiin yhtyeen oman materiaalin lisäksi useita cover-kappaleita, kuten Panteran "Walk", Iron Maidenin "Flash Of The Blade" sekä Black Sabbathin "Paranoid". "Walk"-coverin laulajaksi yhtye valitsi yleisöstä sattumanvaraisesti katsojan, ja M. Shadows poistui kappaleen ajaksi lavalta. 
Konsertissa yhtye tiedotti myös, että työn alla olisi Guitar Tutorial – Avenged Sevenfold -DVD, jolla esiteltäisiin yhtyeen viisi kappaletta kitaralla, ja ne myös opetettaisiin soittamaan. Yhtyeen kahdesta loppuunmyydystä konsertista Englannissa toinen jouduttiin perumaan ja toista lyhentämään. Syyksi yhtye ilmoitti M. Shadowsin kurkkutulehduksen, joka vaikeutti hänen äänenhallintaansa. Kummatkin konsertit uusittiin lipun ostaneille 15. joulukuuta 2008.
Historia > Uusi studioalbumi ja rumpalin kuolema (2009–2012)

Tammikuussa 2009 laulaja M. Shadows varmisti yhtyeen nauhoittavan uutta materiaalia. Samassa haastattelussa yhtye vahvisti esiintyvänsä pääesiintyjänä Rock At The Range -festivaaleilla 16.–17. toukokuuta 2009. Ensimmäisenä festivaalipäivänä yhtye nousi lavalle entisen Guns N' Roses-kitaristi Slashin kanssa. Shadows vieraili myöhemmin myös Slashin sooloalbumilla Slash.
Useissa haastattelussa yhtye lupasi tulevasta studioalbumista progressiivista metallia edustavan, suurimman ja parhaimman albuminsa koskaan. Myöhemmin M. Shadows vahvisti halunsa tehdä tulevasta levystä konseptialbumi. 
15. heinäkuuta 2009 yhtyeen virallisella sivustolla ja MySpace-profiilissa julkaistiin Shadowsin antama tiedote, jonka mukaan uuden studioalbumin työstäminen studiossa oli aloitettu. Samana päivänä Waking the Fallen -albumi ylitti kultalevyrajan.
Kun yhtye oli päättänyt kiertueensa Sonisphere-festivaalitapahtumaan 2. elokuuta 2009, yhtye suuntasi studioon ja jatkoi uuden albuminsa työstämistä. Myöhemmin Zacky Vengeancen antamassa verkkosivustolla julkaistussa tiedotteessa kerrottiin, että albumin kappaleiden sanat, sävellykset ja sovitukset olivat lopputyöstön jälkeen valmiit. 
24. joulukuuta 2009 Avenged Sevenfold sijoittui toiselle sijalle musiikkilehti Ultimate Guitarin Top Ten Bands of Decade -äänestyksessä. Kisan voitti thrash metal -yhtye Metallica.
Yhtyeen rumpali James "The Rev" Sullivan löydettiin 28. joulukuuta 2009 kotoaan kuolleena. Sullivan oli kuollessaan 28-vuotias. Ruumiinavauksen tuloksena selvitetty kuolemansyy pidettiin visusti salassa, kunnes yhtye tiedotti 9. kesäkuuta 2010 kuolinsyyn olleen alkoholin ja reseptilääkkeiden yliannostus.
»Meidän täytyy ikäväksemme kertoa tänään maailmalle hyvin surullinen asia. Yhtyeemme rumpali, James "The Rev" Sullivan löydettiin kotoaan kuolleena 28. joulukuuta 2009. Kuolinsyyksi on vahvistettu alkoholin ja reseptilääkkeiden yliannostus. Ajatuksemme ja rukouksemme ovat nyt Jamesin perheen luona ja toivomme, että kunnioitatte heidän päätöstään saada rauha tänä vaikeana aikana.» 
(Avenged Sevenfold The Revin kuolemaa käsittelevässä lehdistötilaisuudessa)
Yhtye päätti jatkaa levyn viimeistelyä rumpalin kuolemasta huolimatta. Yhtye värväsi uudeksi rumpaliksi Dream Theaterin riveissä vaikuttaneen, rumpali Mike Portnoyn, joka oli ollut The Revin yksi suurin vaikuttaja. Pitkän odotuksen jälkeen yhtyeen uusi single Nightmare julkaistiin digitaalisesti 18. toukokuuta 2010. Uusi studioalbumi julkaistiin 27. heinäkuuta ja ylsi USA:ssa lista-ykköseksi.
Yhtye sekä Mike Portnoy ovat kuitenkin vahvistaneet, että Portnoy ei enää jatka heidän kanssaan vuonna 2011. Ensimmäinen tammikuuta 2011, yhtye ilmoitti sivuillaan uuden rumpalin olevan Arin Ilejay. Yhtye performoi ensimmäisen keikkansa uuden rumpalin kanssa samana päivänä avaten Nightmare After Christmas Tourin.
Historia > "Hail to the King" (2012–2015)

Yhtye julkaisi 24.9.2012 uuden kappaleen "Carry On", joka kirjoitettiin "Call of Duty: Black Ops 2" peliä varten. Marraskuussa yhtyeen laulaja M. Shadows sanoi haastattelussa, että yhtye on työstämässä uutta albumia ja sen on tarkoitus ilmestyä kesällä 2013. Kesäkuussa yhtye julkaisi albumin nimen, kansikuvan ja julkaisupäivän. Yhtyeen kuudes albumi "Hail to the King" julkaistiin 27.8.2013.
Historia > "The Stage" (2015–)

Heinäkuussa 2015 yhtye ilmoitti Arin Ilejayn poistuvan yhtyeestä musiikillisien erimielisyyksien takia.
Marraskuun 4. 2015 Yhtye julkisti Brooks Wackermanin yhtyeen uutena rumpalina, sekä uuden levyn tulevan joskus vuonna 2016.
13.10.2016 yhtye julkaisi uuden singlensä The Stagen. The Stage - nimisen albumin tiedot julkistettiin 27.10.2016. Seuraavana päivänä albumi julkaistiin.
Historia > "Life is But A Dream..." (2018-2023)

Vuonna 2018 yhtye alkoi äänittämään levyä.
Levyä äänitettiin vuosina 2018-2022 ja valmistui vuonna 2022. Levyä äänitettiin monissa eri studioissa, kuten Henson (Los Angeles) ja monissa muissa.
14.3.2023 albumilta julkaistiin single, "Nobody".
12.5.2023 julkaistiin toinen single, "We Love You".
Levy virallisesti julkaistiin 2.6.2023.
Syytökset plagioinnista

Avenged Sevenfoldia on usein syytetty muiden yhtyeiden tyylillisestä ja joissain tapauksissa melodisesta kopioinnista. Esimerkiksi: Metallican "Sad But True"- kappaleesta ja Avenged Sevenfoldin "This Means War"-kappaleesta on löydetty paljon yhtäläisyyksiä. Avenged Sevenfoldin on myös väitetty kopioivan Overkillin logon, josta on löydetty paljon selkeitä yhtäläisyyksiä Avenged Sevenfoldin logon kanssa. Avenged Sevenfold on kiistänyt kaikki syytökset ja sanonut olleensa pikemminkin inspiroitunut asiasta.
Kokoonpano > Nykyiset jäsenet

M. Shadows – laulu (1999–)
Synyster Gates – kitara, taustalaulu (2000–)
Zacky Vengeance – kitara, taustalaulu (1999–)
Johnny Christ – basso, taustalaulu (2002–)
Brooks Wackerman - rummut (2015-)
Kokoonpano > Entiset jäsenet

Matt Wendt – basso (demoilla 1999–2000)
Justin Sane – basso (1999–2002)
Dameon Ash – basso (2002)
The Rev – rummut, piano, taustalaulu (1999–2009)
Mike Portnoy – rummut (2010)
Arin Ilejay – rummut (2011–2015)
Kokoonpano > Muut jäsenet

Brian Haner Sr. – Akustinen- ja Steelkitara City of Evil -levyllä, Nightmare -levyllä ylimääräinen kitara kappaleessa "So Far Away" ja "Tonight the World Dies" kappaleessa kitarasoolo, Hail to the King -levyllä kappaleessa "Coming Home" outro kitarasoolo.
Diskografia > Studioabumit

Sounding the Seventh Trumpet (2001,  Good Life Recordings)
Waking the Fallen (2003,  Hopeless Records)
City of Evil (2005,  Warner Bros. Records)
Avenged Sevenfold (2007,  Warner Bros. Records)
Nightmare (2010,  Warner Bros. Records)
Hail to the King (2013,  Warner Bros. Records)
The Stage (2016,  Capitol Records)
Life Is but a Dream... (2023,  Warner)
Avenged Sevenfold Suomessa

Olympiastadion, Helsinki 18. heinäkuuta 2008 (Iron Maidenin lämmittelijä)
Ratinan stadion, Tampere 19. heinäkuuta 2008 (Iron Maidenin lämmittelijä)
Jäähalli, Helsinki 22. marraskuuta 2010
Provinssirock, Seinäjoki 17. kesäkuuta 2011.
Hartwall Arena, Helsinki 6. marraskuuta 2013 (lämmittelijöinä Five Finger Death Punch ja Avatar)
Hartwall Arena, Helsinki 7. maaliskuuta 2017 (lämmittelijoinä Disturbed ja Chevelle)
Rockfest, Hyvinkää 9. kesäkuuta 2018
Aiheesta muualla

Wikimedia Commonsissa on kuvia tai muita tiedostoja aiheesta .
Rytmikitaristi Zacky Vengeancen viralliset sivut
Soolokitaristi Synyster Gatesin viralliset sivut
Rumpali Mike Portnoyn viralliset sivut
Avenged Sevenfold Myspacessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Avenged Sevenfold
Avenged Sevenfold vuonna 2007 (vasemmalta oikealle: M. Shadows, Zacky Vengeance, Synyster Gates, The Rev, ja Johnny Christ).
Zacky Vengeance ja Synyster Gates esiintymässä vuonna 2010.
Mike Portnoy valittiin The Revin korvaajaksi. Portnoy oli aikanaan Revin suurin inspiroija.
Zacky Vengeance, Johnny Christ ja Synyster Gates esiintymässä vuonna 2014.
Käännös suomeksi
Matias Haaranen

| Matias Haaranen> Henkilötiedot |
| --- | --- |
Syntynyt: 11. heinäkuuta 1996 (ikä 28) Riihimäki, Suomi
Kansalaisuus:   Suomi  Romania
Jääkiekkoilija
Pelipaikka:  puolustaja
Maila:  vasen
Pituus:  170 cm
Paino:  72 kg
Seura
Seura:  Gyergyói HK
Sarja:  Erste Liga
Pelinumero:  32
Pelaajaura
Pääsarjaura:  2015–
Aik. seurat:  HPK (SML) LeKi (Mestis) TUTO Hockey (Mestis) Ravensburg Towerstars (DEL2) KOOVEE (Mestis)
Matias Haaranen (s. 11. heinäkuuta 1996 Riihimäki) on suomalais-romanialainen jääkiekkopuolustaja, joka pelaa monikansallisen Erste Ligan romanialaisjoukkue Gyergyói HK:ssa. Pienikokoinen Haaranen on pelityyliltään kiekollinen puolustaja.
Ura > Maajoukkueura

Haaranen on pelannut 18 nuorten ja 25 poikien maaottelua.
Muuta

Haarasen pikkuveli Mikael on pelannut myös jääkiekkoa. Heidän isänsä Petri on valmentanut molempia poikiaan HPK:n ja Nikkareiden junioreissa.
Serhi Martšenko

| Serhi Martšenko |
| --- | --- |

Ukrainan valtiovarainministeri
 30. maaliskuuta 2020–  
Edeltäjä:  Ihor Umanskyi
Henkilötiedot
Syntynyt: 24. tammikuuta 1981 (ikä 43) Makariv, Ukrainan SNT
Kansalaisuus:  Ukraina
Serhi Myh’ailovytš Martšenko (ukr. Сергій Михайлович Марченко; s. 24. tammikuuta 1981) on ukrainalainen ekonomi ja poliitikko, joka on toiminut Ukrainan valtiovarainministerinä vuodesta 2020 lähtien.
Martšenko syntyi Makarivissa. Hän opiskeli Ukrainan veroviraston akatemiassa Irpinissä ja valmistui vuonna 2002. Vuonna 2009 hän väitteli taloustieteiden kandidaatiksi. Vuosina 2002–2011 hän työskenteli Ukrainan valtiovarainministeriössä, verovirastossa, finanssi- ja pankkivaliokunnassa sekä valtioneuvoston kansliassa. Vuosina 2016–2018 hän toimi Ukrainan varavaltiovarainministerinä. Vuoteen 2019 asti hän toimi presidentinkanslian varajohtajana. Maaliskuussa 2020 hänet nimitettiin valtiovarainministeriksi.
Maaria Wirkkala

| Maaria Wirkkala> Henkilötiedot |
| --- | --- |
Syntynyt: 4. tammikuuta 1954 (ikä 70) Helsinki
Kansalaisuus:  Suomi
Taiteilija
Ala:  kuvataide
Palkinnot
 Kritiikin kannukset 1985   Axel Lindin pohjoismainen kulttuuripalkinto 1987   Suomen Kuvanveistäjäliiton 80-vuotisjuhlastipendi 1990   Ars Fennica -palkinto 1991    Edstrand Säätiö, Ruotsi 2000   Suomi-palkinto 2002    Helsingin Juhlaviikkojen Vuoden taiteilija 2002    Pro Finlandia -mitali 2008   
Ympäristötaide
Casagrande & Rintala, , teräksinen puisto Japanissa, 2003.
Suuntauksia
Installaatio | Maataide | Paikkasidonnainen taide | Tilataide | Valotaide
Suomalaisia tekijöitä
Jan-Erik Andersson | Marco Casagrande | Saara Ekström | Kaarina Kaikkonen| Ismo Kajander | Marja Kanervo | Jussi Kivi | Antti Laitinen | Harri Larjosto | Tuuli Luukas | Annikki Luukela | Anni Rapinoja | Sami Rintala | Catarina Ryöppy | Charles Sandison | Maaria Wirkkala
Ulkomaisia tekijöitä
Carl Andre | John Baldessari | Christo ja Jeanne-Claude | Jan Dibbets | Ian Hamilton Finlay | Hamish Fulton | Andy Goldsworthy | Hans Haacke | Michael Heizer | Robert Irwin | Nancy Holt | Richard Long | Walter de Maria | Ana Mendieta | Dennis Oppenheim | Robert Smithson | James Turrell | Wolf Vostell
Teoksia
Hiljainen kansa | Kolme aitaa | Maaltapako | 1000 Rauhanlippua
Rut-Maaria ”Maaru” Piritta Wirkkala (s. 4. tammikuuta 1954 Helsinki) on suomalainen kuvataiteilija. Hän on tehnyt sekä pienikokoisia esinesommitelmia että suurikokoisia installaatioita. Valolla, tilalla ja ajalla on tärkeä osa hänen taiteessaan.
Wirkkalan teoksia on muun muassa Kiasman, Helsingin taidemuseon, Saastamoisen säätiön ja Wihurin rahaston kokoelmissa.
Elämänvaiheet

Maaria Wirkkalan isä Tapio Wirkkala on kuuluisa suomalainen muotoilija ja kuvanveistäjä. Äitiä, Rut Brykiä, pidetään puolestaan yhtenä keskeisimmistä suomalaisen modernin keramiikkataiteen uudistajista. Maarian isoveli, vuonna 1948 syntynyt, Sampsa ”Sami” Tuomas Wirkkala toimii sisustusarkkitehtina.
Nelivuotiaana Maaria Wirkkala piirsi kuvia, jotka Tapettitehdas Pihlgren ja Ritola otti vanhempien ehdotuksesta tapettimalliksi tuotantoon. Enkeli-tapetista Wirkkala sai myöhemmin, vuonna 1963, kunniakirjan American Institute of Interior Designersilta. Malli on noussut muiden ajan taiteilijatapettimallen ohella 1900-luvun lopulla uudelleen suosioon.
Wirkkala opiskeli Taideteollisen korkeakoulun keramiikkasuunnittelun osastolla vuosina 1973–1977 ja Ranskassa École des Beaux-Artsin kokeilevassa ateljeessa Aix-en-Provencessa vuosina 1981–82.
Wirkkala on ollut naimisissa näyttelijä Timo Torikan kanssa vuodesta 1991 lähtien. Heillä on yhteinen tytär Tinni. Pari asuu Espoon Nöykkiössä.
Taide > Teokset

Wirkkala on pitänyt 1980-luvulta lähtien lukuisia näyttelyitä sekä Suomessa että ulkomailla. Wirkkala on tehnyt myös muutamia julkisia veistoksia. Esimerkiksi vuonna 1987 hän teki Taikakaappi-nimiset teokset, jotka sijoitettiin viiteen Helsingin alueella ja yhteen Valkeakoskella sijaitsevaan päiväkotiin. Wirkkala on tehnyt lisäksi muun muassa teatterilavastuksen vuonna 1983 Lappeenrannassa esitettyyn Maria Jotunin Huojuva talo -näytelmään. Viime vuosien aikana Wirkkala on työskennellyt erityisesti ulkomailla ja hänen teoksiaan on ollut harvemmin esillä Suomessa.
Monet Wirkkalan teoksista ovat väliaikaisia installaatioita. Esimerkiksi vuonna 2009 Kaustisen kamarimusiikkiviikoilla esillä ollut teos Veden varassa oli näytteillä vain viikon ajan, kun taas 2010–2011 Lahden historiallisessa museossa esillä ollut Jokaisella on oma aikansa -teos kesti viisi kuukautta.
Vuosina 1991–1992 Wirkkala tutki museoita ja museon käytäntöjä Turun ja Kouvolan taidemuseoissa sekä Tornion Aineen taidemuseossa esillä olleissa Ars Fennica -näyttelyissä. Turun taidemuseossa esillä olleessa Hetkien arkisto: Taidemuseo kätkee kokoelman -teoksessa Wirkkala toi näyttelytilaan museon säilytystilasta unohdettuja esineitä kuten tyhjiä kehyksiä, muotokuvien kipsikopioita muoveissa, jalustoja sekä paketoituja asiakirjoja. Aineen taidemuseoon Wirkkala toi puolestaan lähellä sijainneen maakuntamuseon esineistöä kuten veneen, ahkion ja pysähtyneitä kelloja. Teoksessa historialliset esineet saivat uusia merkityksiä kun niitä tarkasteltiin taidemuseossa.
Parikymmentä vuotta myöhemmin Lahden historiallinen museo pyysi Maaria Wirkkalaa toteuttamaan museoon kuolema-aiheisen näyttelyn. Wirkkalaa pyydettiin työskentelemään museoon, koska museon henkilökunta oli pohtinut, miten museon esineitä voisi asettaa näyttelyssä esille perinteistä historiallisen museon näyttelyä käsitteellisemmin. Wirkkalan Jokaisella on oma aikansa -näyttelyssä on esillä sekä museon historiallista esineistöä että Wirkkalan omia esineitä, joista taiteilija oli koostanut monta huonetta käsittävän teosinstallaation.
Taide > Tyyli

Wirkkala tekee paikkasidonnaista taidetta, ja tilalla on erityinen asema hänen teoksissaan. Usein Wirkkala muuntaa ja muuttaa tilaa pienillä eleillä ja teoilla, joita voi olla joskus hankala huomata. Hän tekee tilasta toisen tilan, paikan, merkitsemällä sen. Wirkkalan teokset vaativat usein katsojalta aikaa ja tarkkaavaisuutta.
Vuoden 1991 Ars Fennica -palkinnonsaajan valinnut saksalainen René Block oli omien sanojensa mukaan vaikuttunut Wirkkalan kyvystä ”työskennellä valmiissa, olemassaolevissa tilanteissa”. Blockin mukaan Wirkkala pystyy muuntamaan ympäristöään toisenlaiseksi lisäämällä hienovaraisesti valmiita esineitä tai valoa siihen.
Wirkkalan taiteessa toistuvat usein tuolit ja lasista tehdyt tikapuut. Syytä tähän taiteilija ei osaa itse sanoa. Hänen taiteessaan valolla ja varjoilla on usein tärkeä asema. Joidenkin teosten kohdalla Wirkkala on tehnyt yhteistyötä valosuunnittelijoiden, kuten Jukka Mikkosen kanssa.
Wirkkala on itse kirjoittanut: ”Tekemiseni edellytys on katsoa tilanne ja käyttää sitä materiaalina. Tyhjä tila on: LÄHTÖ / KOHTA.” Wirkkala leikkii suomen kielellä muun muassa antaessaan teoksilleen sellaisia nimiä kuin Silta varalta ja Mielen tila.
Palkintoja

Wirkkala on edustanut Suomea Venetsian biennaalissa kaksi kertaa, vuosina 1995 ja 2007. Hänelle on myönnetty Kritiikin Kannukset 1985, Axel Lin’s Nordic Prize 1987, Ars Fennica -palkinto 1991, Estrand Foundation Art Prize 2000, Suomi-palkinto 2002 ja Pro Finlandia -mitali 2008. Vuonna 2002 Wirkkala oli Helsingin Juhlaviikkojen Vuoden taiteilija. Hänelle myönnettiin taiteilijaeläke vuoden 2020 alusta.
Teoksia

| Nimi | Vuosi | Tekotapa | Sijainti, tietoja |
| --- | --- | --- | --- |
| Enkeli | 1958 | tapetti | Tapettitehdas Pihlgren ja Ritola Oy |
| Tirami sú - Confession Dialogue | 1995 | installaatio | Campo Bandiera y Moro, Venetsia |
| Muistiin merkintöjä | 1996 | installaatio | Valtion taidemuseo |
| Ase, So What | 2002 | installaatio | Valtion taidemuseo |
| Vakain aikein | 2006 | huoneinstallaatio | Valtion taidemuseo |
| Landing Prohibited | 2007 | lattiainstallaatio | Venetsian biennaali, Venetsia |
Kirjallisuutta

Maaria Wirkkala.  Helsinki:  Frame, 1995.  ISBN 951-53-0263-3
Wirkkala, Maaria – Mikkonen, Jukka: Samaan aikaan toisaalla.  Helsinki:  Libris, 1989.  ISBN 952-90-1760-X
Aiheesta muualla

Wirkkalan kotisivu. (englanniksi)
Virtanen, Petri: Maaria Wirkkala: Vakain aikein Kansallisgalleria. Arkistoitu 2.4.2015. Viitattu 28.3.2015.
Kukko, Espoo, 1983.
Tiedon häivä, Turku, 2003.
Merkurius

| Merkurius |
| --- | --- |
 Merkurius MESSENGER -luotaimen kuvaamana
Löytäminen
Löytäjät:  –
Löytöaika:  esihistoriallinen
Kiertoradan ominaisuudet
Keskietäisyys Auringosta:  57 909 227 km 0,3871 AU
Pienin etäisyys Auringosta:  46 001 009 km 0,3075 AU
Suurin etäisyys Auringosta:  69 817 445 km 0,4667 AU
Eksentrisyys:  0,20563593
Kiertoaika Auringon ympäri:  87 d 23,3 h
Synodinen kiertoaika:  115 d 21 h
Keskiratanopeus:  47,87 km/s km/s
Inklinaatio:  7,005°
Kuiden lukumäärä:  0
Fyysiset ominaisuudet
Päiväntasaajan halkaisija:  4 879,4 km
Pinta-ala:  74,797 × 106 km2
Massa:  330,104 × 1021 kg 0,055 Maan massaa
Keskitiheys:  5,426 g/cm3
Pyörähdysaika:  58 d 15,6 h
Albedo:  0,145
Pakonopeus:  4,25 km/s
Pinnan lämpötila:  alin: 100 K (−173 °C) keski: 440 K (167 °C) ylin: 700 K (427 °C)
Kaasukehän ominaisuudet
Kaasunpaine:  ~10-15 bar
Koostumus
– Kaasukehä happimolekyylejä natriumia vetyä heliumia kaliumia:   42 % 29 % 22 % 6 % 0,5 %
Merkurius (symboli: ) on aurinkokunnan pienin ja Aurinkoa lähin planeetta. Sen kiertoaika Auringon ympäri on planeetoista lyhyin: 88 vuorokautta. Akselinsa ympäri se pyörähtää 59 vuorokaudessa. Merkurius on kuiva, eloton, ja lähes kaasukehätön maankaltainen kiviplaneetta. Sen törmäyskraatterien täyttämä pinta muistuttaa Kuun pintaa. Kaasukehän puutteen takia planeetan lämpötilan vaihtelut ovat suuria: ne vaihtelevat noin 100 K:n (−173 °C) yölämpötiloista 700 K:n (427 °C) päivälämpötiloihin.
Merkurius on taivaan kirkkaimpia kohteita ja se on tunnettu esihistoriallisesta ajasta lähtien. Sen nimi tulee roomalaisen mytologian Mercuriuksesta, joka oli varkaiden ja kauppiaiden jumala sekä jumalten sanansaattaja.
Kiertorata

Merkuriuksen kiertoaika Auringon ympäri on 88 vuorokautta, ja sen pyörähdysaika on 59 vuorokautta. Pyörähdysajan ja kiertoajan suhde on siis 2:3 eli Merkuriuksen sanotaan pyörivän kiertoaikansa suhteen 2:3-resonanssissa. Vuorokaudenaikojen vaihtelu on 176 vuorokautta. Merkuriuksen akselikallistuma on vain 0,01 astetta eli planeetta on lähes pystyasennossa ratatasonsa suhteen.
Pitkään luultiin planeetan pitävän aina saman puolen Aurinkoa kohti, koska harvat mahdolliset havaintohetket sattuivat planeetan ollessa samassa asennossa keväällä ja syksyllä.
Merkuriuksen kiertorata Auringon ympäri poikkeaa huomattavasti ympyräradasta. Radan eksentrisyys eli soikeus vaihtelee välillä 0,0–0,47 miljoonien vuosien aikana. Nyt soikeus on 0,206 ja Merkuriuksen etäisyys Auringosta vaihtelee välillä 0,31 AU ja 0,47 AU. Planeetan keskietäisyys on 0,387 AU.
Auringon läheisyys vaikuttaa Merkuriuksen rataan niin voimakkaasti, että radan laskemisessa tarvitaan yleistä suhteellisuusteoriaa. Radan perihelikiertymä tunnettiin jo 1800-luvulla. Suurimmaksi osaksi kiertymä johtuu muiden planeettojen aiheuttamista häiriöistä, mutta sen todettiin olevan vuosisadassa 43 kaarisekuntia suurempi kuin niiden perusteella voitiin laskea. Ennen suhteellisuusteoriaa tämän poikkeaman arveltiin johtuvan Merkuriuksen radan sisäpuolella kiertävän tuntemattoman planeetan, Vulkanuksen, vaikutuksesta.
Merkuriuksella ei ole kuita.
Fyysiset ominaisuudet > Kaasukehä

Merkuriuksen kaasukehä on äärimmäisen ohut, ja sen magneettikenttä on hyvin heikko. Kaasukehä on syntynyt aurinkotuulen irrottamasta pintamateriaalista. Kaasukehässä on enimmäkseen heliumia, natriumia ja happea sekä pieniä määriä vetyä ja kaliumia. Merkuriuksella on myös pitkä avaruuteen ulottuva natriumpyrstö, joka havaittiin vuonna 2001. Kaasukehän paine on noin kaksi miljoonasosaa Maan vastaavasta.